ఆచార్య హేమచంద్రుడు
ఆయన గుజరాత్ రాష్ట్రం లోని "ఢంఢుక" (అహ్మదాబాద్ దక్షిణ ప్రాంతం నుండి 100 కి.మీ. దూరంలో) గ్రామములో చాచాదేవ మరియు పాహినీ దేవిలకు జన్మించాడు. వారు అతనికి "చంద్రదేవ" అని నామకరణం చేసిరి. ఆయన జన్మ ప్రదేశంలో జైన తీర్థం అయిన మొథీరా ఉన్నది.ఆయన యువకునిగా ఉన్నపుడు "దెరసార్" వద్ద సన్యాసి దీక్షను ప్రారంభించి తన పేరును "సోమచంద్ర"గా మార్చుకున్నాడు. ఆయన మత గ్రంథములు, తత్వ శాస్త్రము, తర్క శాస్త్రము మరియు వ్యాకరణ శాస్త్రముల పై శిక్షణ పొందాడు. క్రీ.శ.1110 లో తన 21 వ సంవత్సరంలో ఆయన జైనుల లో శ్వేతాంబరుల ఆచార్యునిగా గుర్తింపబడ్డాడు. ఆయనకు సోమచంద్రుడుగా నామకరణం జరిగింది. ప్రస్తుతం హేమచంద్రునిగా ప్రజాదరణ పొందింది.
విలయనూర్ ఎస్. రామచంద్రన్
న్యూరోఇమేజింగ్ వంటి సంక్లిష్టమైన పరిశోధన పద్ధతులను అతితక్కువగా వినియోగిస్తూ చేసే అతని పరిశోధన విధానాలకు రామచంద్రన్ పేరొందారు. తేలికైన, సంక్లిష్టం కాని పద్ధతిలో ప్రయోగాలు నిర్వహించినా, మెదడును గురించి వినూత్నమైన విషయాలను కనిపెట్టారు. విస్తృత ప్రజాదరణ పొందిన ఫాంటమ్స్ ఇన్ ది బ్రెయిన్ (1999) మరియుద టెల్-టేల్ బ్రెయిన్ (2010) వంటి పుస్తకాలను రామచంద్రన్ రచించారు
విలయనూర్ సుబ్రమణ్యన్ రామచంద్రన్ (తమిళ కుటుంబాలు, పేర్ల సంప్రదాయాల ప్రకారం, ఆయన వంశమూలాలున్న విలయనూర్ గ్రామం పేరులో ప్రథమంగా వస్తుంది) 1951లో తమిళనాట, ఓ బ్రాహ్మణ కుటుంబంలో జన్మించారు. ఆయన తండ్రి వి.ఎం.సుబ్రమణ్యన్ ఒక ఇంజనీరు, ఆయన ఐక్యరాజ్య సమితి పారిశ్రామికాభివృద్ధి సంస్థలో పనిచేశారు, బాంకాక్ మరియు థాయ్‌లాండ్ దేశాల్లో దౌత్యవేత్తగా వ్యవహరించారు. రామచంద్రన్ తన చిన్నతనం, యవ్వనాలను భారతదేశంలోనూ, ఆగ్నేయాసియా దేశాల్లోనూ వేర్వేరు ప్రదేశాల్లోకి మారుతూ గడిపారు. చిన్నతనంలో మద్రాసులోని పాఠశాలల్లోనూ, బాంకాక్ లోని బ్రిటష్ పాఠశాలల్లోనూ చదువుకున్నారు. నత్తగుల్లలతో సహా వేర్వేరు ఆసక్తికరమైన అంశాలను శాస్త్రీయంగా చిన్ననాటి నుంచే పరిశీలించేవారు. మద్రాసు విశ్వవిద్యాలయం నుంచి రామచంద్రన్ ఎం.బి.బి.యస్ పట్టా పొందారు., తర్వాత కేంబ్రిడ్జి విశ్వవిద్యాలయంలోని ట్రినిటీ కళాశాలలో చేసిన అధ్యయనానికి పీ.హెచ్.డి. పొందారు. రామచంద్రన్ విజువల్ న్యూరాలజీ గురించి భారతదేశంలో ఉండగానే  చేసిన అధ్యయనాన్ని ఓ అంతర్జాతీయ సైన్స్ జర్నల్లో ప్రచురించగా, దాని ద్వారా కేంబ్రిడ్జ్ విశ్వవిద్యాలయంలో పరిశోధన చేసే అవకాశం లభించింది.జాక్ పెట్టిగ్రూ వద్ద రీసెర్చ్ ఫెలోగా పనిచేస్తూ కల్టెక్ లో రెండేళ్ళు గడిపారు. శాన్ డియాగోలోని కాలిఫోర్నియా విశ్వవిద్యాలయంలో 1983లో మనోవిజ్ఞానశాస్త్రంలో అసిస్టెంట్ ప్రొఫెసర్ గా బాధ్యతలు స్వీకరించారు, 1988 నుంచి పూర్తిస్థాయి ప్రొఫెసర్ అయ్యారు.